**1. Usporiadateľ súťaže**

Slovenský olympijský a športový výbor

Junácka 6

831 04 Bratislava

Spracovateľ osobných údajov:

Slovenský olympijský a športový výbor

Junácka 6

831 04 Bratislava

Miesto priebehu súťaže:

Súťaž prebieha na území Slovenskej republiky v Slovenskom olympijskom a športovom múzeu

**2. Trvanie súťaže**

Súťaž bude prebiehať od 1.6. do 30.9. vždy v mesačných kolách. Na konci každého mesiaca budú vyžrebované čiastkové ceny. Hlavné ceny budú vyžrebované zo všetkých prihlásených na konci súťaže.

Súťaže sa nesmú zúčastniť osoby, ktoré sú v pracovnoprávnom vzťahu k Usporiadateľovi alebo ktoré sa priamo podieľajú na činnostiach súvisiacich s organizovaním súťaže.

Účasť v súťaži je dobrovoľná. Účastník svojou účasťou v súťaži vyjadruje svoj súhlas s jej pravidlami.

**3. Názov súťaže**

Hokej menom Slovan.

**4. Podmienky účasti v súťaži**

Súťažiť môže len osoba, ktorá si zakúpila vstupenku na prehliadku Slovenského olympíjskeho a športového múzea.

**5. Pravidlá súťaže a spôsob určenia víťazov**

Súťaže sa môže zúčastniť každá fyzická osoba (ďalej len “Účastník), ktorá počas trvania súťaže splní nasledujúce podmienky:

Prihlásením sa Účastník vyjadruje súhlas so spracovaním poskytnutých osobných údajov na marketingové účely Usporiadateľa.

Súťaž "Hokej menom Slovan ” prebieha v Slovenskom olympijskom a športovom múzeu.

Úlohou súťažiacich je zakúpiť si vstupenku do Slovenského olympijského a športového múzea, vypísať zlosovateľný lístok a odovzdať ho do zlosovacieho zariadenia umietneného v priestoroch múzea.

Účastník Súťaže udeľuje svoj súhlas s účasťou v Súťaži podľa týchto Pravidiel, súhlas so znením Pravidiel bez výhrad a s prípadným prijatím výhry spôsobom podľa Pravidiel. Usporiadateľ Súťaže nie je zodpovedný za technické či programové chyby a omyly vzniknuté počas Súťaže.

Usporiadateľ si vyhradzuje právo na zmenu pravidiel súťaže.

**6. Výhra**

Čiastkové ceny:

Jún 2022: klubové suvenírové predmety

Júl 2022: vstupenky na prestížny letný medzinárodný turnaj Danube Cup/Memoriál Jána Staršieho

August 2022: vstupenky na domáce zápasy základnej skupiny Champions Hockey League

Hlavné ceny: sezónne vstupenky HC SLOVAN a podpísaný nový hokejový dres A mužstva Slovana pre sezónu 2022/23.

7. **Určenie víťazov**

Žrebovať sa budú traja výhercovia vždy v posledný deň mesiaca, v ktorom je múzeum otvorené verejnosti.

**8. Komunikácia projektu a výsledkov**

Výsledky súťaže, ako aj meno výhercu bude uverejnené na internetovej stránke a Facebooku usporiadateľa.

Výhercovi bude výhra oznámená prostredníctvom emailu alebo telefónu. Výhra bude doručená na základe dohody s výhercom.

**9. Osobné údaje**

Každý Účastník udeľuje svojou účasťou v súťaži súhlas k tomu, že jeho osobné údaje v rozsahu v akom ich vypísal na súťažný lístok, môžu byť použité a uchovávané primeraným spôsobom za účelom prevádzkovania súťaže (napr. realizácia súťaže, odovzdanie a prevzatie výhry), a to po dobu trvania Súťaže, Usporiadateľom ako prevádzkovateľom.

Spracovanie údajov môže byť vykonávané prostredníctvom tretích osôb. Súhlas je udelený dobrovoľne na dobu neurčitú a môže byť kedykoľvek odvolaný písomnou formou na adresu sídla správcu.

Súťažiaci má práva podľa § 19 - 30 zákona č. 18/2018 Z. z. o ochrane osobných údajov v znení neskorších predpisov, t. j. predovšetkým právo na informácie o stave spracúvania svojich osobných údajov, ktoré sú predmetom spracúvania, právo na opravu nesprávnych alebo neaktuálnych osobných údajov v priebehu spracúvania, právo na likvidáciu osobných údajov, ak bol splnený účel ich spracúvania, právo na základe bezplatnej písomnej žiadosti namietať voči využívaniu svojich osobných údajov na marketingové účely. Odvolanie súhlasu voči jednému z uvedených subjektov nemá vplyv na trvanie súhlasu udeleného druhému z nich.

Účastník Súťaže berie na vedomie a súhlasí s tým, že Usporiadateľ alebo sprostredkovatelia v rozsahu a podmienok dohodnutých s Usporiadateľom sú oprávnení s použitím automatizovaných, čiastočne automatizovaných alebo iných ako automatizovaných prostriedkov spracúvania zhromažďovať, spracúvať (v zmysle Zákona o ochrane osobných údajov) a používať Údaje v súlade s právnym poriadkom SR. Účastník dáva účasťou v Súťaži Usporiadateľovi Súťaže v súlade s § 12 Občianskeho zákonníka súhlas s vyhotovením a použitím svojej podobizne, svojich písomných prejavov, obrazových snímok a obrazových a zvukových záznamov týkajúcich sa jeho osoby alebo prejavov osobnej povahy zaobstaraných usporiadateľom v súvislosti s usporiadaním Súťaže a odovzdávaním hlavnej výhry (ďalej len „Snímok") pre komerčné a preukazné účely na všetkých komunikačných médiách bez ohľadu na ich povahu a určenie všetkými obvyklými spôsobmi, s ich následnou úpravou a s ich prípadným spojením s inými dielami alebo zaradením do súborného diela.

Účastník Súťaže udeľuje Usporiadateľovi tento súhlas bez vecného, časového, množstvového a územného obmedzenia a môže ho kedykoľvek odvolať. Tento súhlas sa vzťahuje aj na tretie osoby, ktorým Usporiadateľ Snímok v súlade s jeho určením poskytne.

Ďalšie informácie o spracúvaní osobných údajov vyhlasovateľom súťaže, vrátane informácií o spôsobe odvolania súhlasu so spracovávaním osobných údajov, ako aj poučenie o právach súťažiacich sú súčasťou Podmienok ochrany súkromia, ktoré sú dostupné na webovej stránke <https://www.olympic.sk/podmienky-ochrany-osobnych-udajov-sukromia>.

Výherca nemá právny nárok na zámenu výhry alebo výplatu jej hodnoty formou peňažnej alebo inej kompenzácie.

**11.** **Ďalšie podmienky**

Usporiadateľ je oprávnený jednostranne meniť pravidlá súťaže v priebehu jej trvania, promočnú akciu skrátiť, prerušiť či úplne zrušiť. Úplné aktuálne znenie pravidiel bude vždy k dispozícii v odkaze Pravidlá súťaže, ktoré budú na webovej stránke https://olympic.sk/muzeum. Účasť v súťaži ani výhry nie je možné vymáhať súdnou cestou ani si ju inak finančne plniť.

Osoby, ktoré nesplnia podmienky účasti v súťaži alebo budú konať v rozpore s pravidlami, nebudú do súťaže zaradené. Pokiaľ sa ukáže, že táto osoba sa aj napriek tomu stala jedným z výhercov, nemá nárok na výhru.

Usporiadateľ súťaže neručí za akékoľvek technické problémy, ktoré súvisia s účasťou v súťaži. Usporiadateľ neručí za doručenie správy, prostredníctvom ktorej bude zasielaná informácia o výhre, a za doručenie výhry, zaslanej prostredníctvom doručovateľa poštových služieb.

Zo súťaže sú vylúčení všetci zamestnanci Usporiadateľa súťaže a osoby im blízke, ako aj ostatné spolupracujúce právnické osoby a fyzické osoby, ktoré sa akokoľvek podieľajú na tejto súťaži, vrátane ich zamestnancov a osôb, ktoré sú blízke im alebo ich zamestnancom. V prípade, že sa niektorá z týchto osôb stane výhercom, výhra mu nebude odovzdaná a prepadá v prospech Usporiadateľa súťaže.